Orri Páll Jóhannsson

Orri Páll Jóhannsson (fæddur 19. maí 1978) var alþingismaður fyrir Vinstrihreyfinguna – grænt framboð í Reykjavíkurkjördæmi suður frá 2021 til 2024. Hann var fyrst kjörinn á þing í alþingiskosningunum 2021 en hafði áður nokkrum sinnum tekið sæti á þingi sem varamaður frá 2017. Hann gengdi embætti þingflokksformanns Vinstri grænna frá 2021 til 2024. Hann datt út af þingi í alþingiskosningunum 2024.

Orri er búfræðingur frá Landbúnaðarháskólinn á Hvanneyri og með BS-próf í vistfræði og umhverfisvernd frá Landbúnaðarháskólanum að Ási í  Noregi. Hann hefur starfað hjá Landvernd, Vatnajökulsþjóðgarði og sem aðstoðarmaður Guðmundar Inga Guðbrandssonar þegar hann gegndi embætti umhverfis- og auðlindaráðherra.

Flokkur:Þingmenn Vinstrihreyfingarinnar - græns framboðs
Flokkur:Íslenskir náttúrufræðingar
Flokkur:Stúdentar úr Menntaskólanum við Hamrahlíð